Η **Κίττυ Αρσένη** (Αργοστόλι 8 Φεβρουαρίου 1935 - Αθήνα 14 Σεπτεμβρίου 2013) ήταν σκηνοθέτης και ηθοποιός του θεάτρου, του κινηματογράφου και της τηλεόρασης αλλά και συγγραφέας με σημαντική δράση κατά της Δικτατορίας και υπέρ των ανθρωπίνων δικαιωμάτων.

Βιογραφία
---------

Ήταν αδελφή του πρώην υπουργού Γεράσιμου Αρσένη. Αποφοίτησε από τη Δραματική Σχολή του Θεάτρου Τέχνης του Καρόλου Κουν το 1958. Συμμετείχε σε αρκετούς θιάσους («Ελεύθερο Θέατρο», θίασος Έλσας Βεργή, Βίλμας Κύρου κ.ά.). Επίσης ασχολήθηκε με τη σκηνοθεσία.

Αντιδικτατορικός Αγώνας
-----------------------

Πήρε μέρος στον αντιδικτατορικό αγώνα κατά του καθεστώτος της 21ης Απριλίου προσχωρώντας στο Πατριωτικό Μέτωπο, συνελήφθη το καλοκαίρι του 1967 και υπέστη βασανιστήρια στην Υποδιεύθυνση Γενικής Ασφάλειας Αθηνών, στην οδό Μπουμπουλίνας 18.

Αφηγήθηκε την περιπέτειά της σε ένα βιβλίο της με τίτλο *Μπουμπουλίνας 18*. Στην παρουσίαση του βιβλίου είχε πει:

> *«Η μαρτυρία τούτη γράφτηκε το 1968 στις διαδρομές του τραίνου Παρίσι - Στρασβούργο. Γράφτηκε ανάμεσα στις καταθέσεις - ανακρίσεις των νομομαθών της Επιτροπής των ανθρωπίνων δικαιωμάτων του Συμβουλίου της Ευρώπης. Γράφτηκε ανάμεσα σε συνεντεύξεις των ξένων εφημερίδων και τηλεοράσεων, που κείνο τον καιρό τα ανθρώπινα δικαιώματα στην Ελλάδα κάλυπταν τις στήλες τους και τα προγράμματά τους... Γράφτηκε για ν' απαντήσει στον Αμερικάνο ανταποκριτή του New York Times γιατί, περνώντας μια τέτοια διαδικασία, το μόνο γιατρό που δεν χρειάζεται κανείς είναι ψυχίατρος! Γράφτηκε γιατί το πλαστό μου διαβατήριο, οι πεδιάδες της Αλσατίας δε μ' έπειθαν ότι είχα φύγει από την Ελλάδα, από τη φυλακή, από την Ασφάλεια. Γιατί όντως οι νομομαθείς της Ευρώπης είχαν δίκιο να δυσπιστούν. Όταν δεν μπορείς να μεταφράσεις τη λέξη ταράτσα και απομόνωση σε άλλη γλώσσα δεν υπάρχει* prima facie *απόδειξη»*.
> 
> 

Για τη συμμετοχή της στο Πατριωτικό Μέτωπο καταδικάστηκε σε τρία χρόνια φυλακή με αναστολή. Όταν το 1968 η Χούντα έδωσε αμνηστία στους πολιτικούς κρατούμενους αφέθηκε ελεύθερη.

Κατάφερε να φύγει παράνομα στο εξωτερικό την άνοιξη του 1968. Σε κατάθεσή της στο Συμβούλιο της Ευρώπης κατάγγειλε τη Χούντα για βασανιστήρια και για παραβίαση των ανθρωπίνων δικαιωμάτων. Η κατάθεσή της βάρυνε στην απόφαση του Συμβουλίου να αποβάλει τη χώρα μας από τους κόλπους του.

Επανήλθε στην Ελλάδα το 1972 διακινδυνεύοντας να τη συλλάβουν καθώς είχε γίνει γνωστή ως μάρτυρας που κατέθεσε στο Συμβούλιο της Ευρώπης. Έχει πει γι' αυτό: *«Αμέσως μόλις επέστρεψα βρήκα έναν συμβολαιογράφο και υπέγραψα ότι αυτά που είπα στο Συμβούλιο της Ευρώπης είναι αλήθεια και αν τυχόν συλληφθώ και αυτά διαψευσθούν θα είναι παρά τη θέλησή μου»*.

Πολιτική
--------

Ασχολήθηκε με την πολιτική και κατέβηκε υποψήφια με το ΚΚΕ εσωτερικού στις πρώτες μετά τη μεταπολίτευση εκλογές. Αργότερα δραστηριοποιήθηκε από τις γραμμές της Ελληνικής Αριστεράς (ήταν μέλος της Κεντρικής Επιτροπής), του Συνασπισμού και πρόσφατα της Δημοκρατικής Αριστεράς. Ασχολήθηκε με συνδικαλιστικά θέματα των ηθοποιών και διετέλεσε γενική γραμματέας του Σωματείου Ελλήνων Ηθοποιών. Επίσης, διετέλεσε μέλος της Καλλιτεχνικής Επιτροπής του Εθνικού Θεάτρου.

Συγγραφική δραστηριότητα
------------------------

Το 1975 εξέδωσε το βιβλίο *Mπουμπουλίνας 18* στις εκδόσεις Θεμέλιο, στο οποίο εξιστορεί την περιπέτειά της το 1967, στην οδό Μπουμπουλίνας όπου βρισκόταν κρατούμενη στη Γενική Ασφάλεια. Το βιβλίο αυτό επανεκδόθηκε από τον εκδοτικό οίκο Θεμέλιο το 2005 (ISBN 960-7293-95-9).

Το 2008 εκδόθηκε το βιβλίο *Αλέξανδρος Παναγούλης: Πρωταγωνιστής και βάρδος της αντίστασης*, ISBN 978-960-14-1843-8, στο οποίο η Κίττυ Αρσένη ήταν μία από τους συγγραφείς.

Φιλμογραφία
-----------

### Κινηματογράφος

| Έτος | Τίτλος |
| --- | --- |
| 1962 | *Ηλέκτρα* |
| *Θρίαμβος* |
| 1977 | *Ο τραγικός θάνατος του παππού* |
| 1978 | *Η ηλικία της θάλασσας* |
| 1984 | *Αντίστροφη μέτρηση* |

### Τηλεταινίες

| Έτος | Τίτλος |
| --- | --- |
| 1989 | *Διονύσιος Σολωμός: Ο Ποιητής της Επανάστασης* |

### Τηλεοπτικές σειρές

| Έτος | Τίτλος | Κανάλι |
| --- | --- | --- |
| 1976 | *Το ταξίδι* | ΥΕΝΕΔ |
| 1977 | *Υποψίες* | ΕΡΤ |
| *Ο φωτογράφος του χωριού* |
| 1979 | *Συνταγματάρχης Λιάπκιν* | ΥΕΝΕΔ |
| 1980 | *Αργώ* | ΕΡΤ |
| *Για την τιμή και για το χρήμα* | ΥΕΝΕΔ |
| 1982 | *Η κούρσα του θανάτου* | ΕΡΤ |
| 1983 | *Κοχλίας: αυτοβιογραφία* |
| 1986 | *Η βεντέτα* |
| 1988 | *Το σπίτι της θείας* | ΕΤ1 |
| 1992 | *Πωλείται αγάπη* |
| *Αγάπη στο Αιγαίο* | ΕΤ2 |
| 1993 | *Έρχονται οι Αμερικάνοι* | Mega |
| 1995 | *Χαμένη άνοιξη* | ΕΤ1 |
| 2003 | *Η νταντά* | Mega |

### Τηλεοπτικό θέατρο

| Έτος | Τίτλος |
| --- | --- |
| 1976 | Στέλλα Βιολάντη |
| Σάββατο, Κυριακή, Δευτέρα |
| 1988 | Κερκεμέζοι |
| 1992 | Το μυστικό της κοντέσσας Βαλεραίνας |

Παραστασιογραφία
----------------

| Έτος | Τίτλος |
| --- | --- |
| 1974 | Ταμπούρλα στην νύχτα |
| 1995 | Ευαίσθητη ισορροπία |
| 1998 | Παπαγάλος με πορτοκαλί φτερά |

Άμεση ενημέρωση καταλόγου
Αυτός ο κατάλογος ενημερώνεται περιοδικά με μηχανικό τρόπο από ένα bot. Επεξεργασίες σε αυτό τον κατάλογο από χρήστες με το συνηθισμένο «χειροκίνητο» τρόπο θα αναιρεθούν με την επόμενη ανανέωση από το bot!

WQS | PetScan | YASGUI | Βρείτε εικόνες

| σεζόν | παράσταση | ρόλος | θίασος | θέατρο | σκηνοθέτης |
| --- | --- | --- | --- | --- | --- |
| *Ελληνική Θεατρική Περίοδος 1958/1959* | *Η Ήρα και το παγώνι* | Κυρία Τανκρεντ | *Ελεύθερο Θέατρο* | *περιοδεία* | Λεωνίδας Τριβιζάς |
| *Ελληνική Θεατρική Περίοδος 1959/1960* | *Η τύχη της Μαρούλας* | Ελένη | *Νέα Σκηνή Κωστή Λειβαδέα* | *Θέατρο Εθνικού Κήπου* | Κωστής Λειβαδέας |
| *Ελληνική Θεατρική Περίοδος 1977/1978* | *Αρραβωνιάσματα* | Λεμπέσαινα | Κρατικό Θέατρο Βορείου Ελλάδος | *περιοδεία* | Βλαδίμηρος Καυκαρίδης |
| *Ελληνική Θεατρική Περίοδος 1977/1978* | *Ο γυάλινος κόσμος* | Αμάντα | Κρατικό Θέατρο Βορείου Ελλάδος | *περιοδεία* | *Πάνος Παπαϊωάννου* |
| *Ελληνική Θεατρική Περίοδος 1977/1978* | *Ο Ταρτούφος* | Ελμίρα | Κρατικό Θέατρο Βορείου Ελλάδος | *περιοδεία* | *Πάνος Χαρίτογλου* |
| *Ελληνική Θεατρική Περίοδος 1991/1992* | *Το μυστικό της κοντέσσας Βαλέραινας* | Όρσολα | Εθνικό Θέατρο της Ελλάδας | *Κτήριο Τσίλερ* | Γιώργος Μεσσάλας |
| *Ελληνική Θεατρική Περίοδος 1994/1995* | *Ευαίσθητη ισορροπία* | Έντνα | Εθνικό Θέατρο της Ελλάδας | *Κτήριο Τσίλερ* | *Ράϊα Μουζενίδου* |

Τέλος αυτόματα δημιουργημένου καταλόγου.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές-σημειώσεις
---------------------

1. ↑  (Αγγλικά) *Internet Movie Database*. nm0037538. Ανακτήθηκε στις 3  Αυγούστου 2022.
2. ↑  
««Έφυγε» η ηθοποιός και αγωνίστρια κατά της δικτατορίας Κίττυ Αρσένη». TVXS - TV Χωρίς Σύνορα. Ανακτήθηκε στις 14 Σεπτεμβρίου 2013.
3. ↑  «Πέθανε η Κίττυ Αρσένη». iPaideia. Ανακτήθηκε στις 14 Σεπτεμβρίου 2013. [*νεκρός σύνδεσμος*]
4. ↑  
«Πέθανε η ηθοποιός Κίττυ Αρσένη». enet.gr. Ανακτήθηκε στις 14 Σεπτεμβρίου 2013.
5. ↑  «Διοικητικό Συμβούλιο». Εθνικό Θέατρο. Αρχειοθετήθηκε από το πρωτότυπο στις 14 Σεπτεμβρίου 2013.
6. ↑  «Πέθανε η Κίττυ Αρσένη». *ΤΟ ΒΗΜΑ*. 14 Σεπτεμβρίου 2013. Ανακτήθηκε στις 17 Μαρτίου 2024.
7. ↑  *Αλέξανδρος Παναγούλης: Πρωταγωνιστής και βάρδος της αντίστασης*, Νικόλαος Νικολαΐδης, Ιωάννης Κλωνιζάκης, Στάθης Γιώτας, Κίττυ Αρσένη, Στέφανος Ληναίος, Ελευθέριος Βερυβάκης, Γεώργιος Μωράκης, Κώστας Ανδρουτσόπουλος, Στάθης Παναγούλης, Παναγιώτης Κρητικός, Διονύσιος Γιακουμής, Αριστείδης Πάνος, Εκδόσεις Α. Α. Λιβάνη, 2008, ISBN 978-960-14-1843-8
8. ↑  «Αρσένη, Κίττυ». BiblioNet. Ανακτήθηκε στις 14 Σεπτεμβρίου 2013.
9. ↑  «Κίττυ Αρσένη (Ηθοποιός)». *Φίνος Φιλμ*. Αρχειοθετήθηκε από το πρωτότυπο στις 28 Φεβρουαρίου 2023. Ανακτήθηκε στις 28 Φεβρουαρίου 2023.
10. ↑  «ShortFilm.gr - Ταινίες Μικρού Μήκους». *www.shortfilm.gr*. Ανακτήθηκε στις 28 Φεβρουαρίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56421926
* **ΕΒΕ**: 15170
* **BiblioNet**: **58907**
* LCCN: no2008073579
* ISNI: 0000 0000 4695 9453
* ICCU: SBLV191916

 |

 |